
A  V  I  Z
===========
- asupra proiectului de hotărâre privind trecerea unui imobil  având categoria de folosință drum înscris sub numerele cadastrale 23868 și 26799  din domeniul public al orașului Boldești-Scăeni în domeniul public al județului Prahova

	Subsemnata Tudor Florina - Neli, secretar general al oraşului Boldeşti - Scăeni, analizând proiectul de Hotărâre privind trecerea imobilului  având categoria de folosință drum înscris sub numerele cadastrale 23868 și 26799, din domeniul public al orașului Boldești - Scăeni în domeniul public al județului Prahova am constatat că acesta a fost iniţiat cu respectarea prevederilor legale în vigoare având ca temei dispoziţiile  art. 294 alin.(1) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, potrivit cărora ’’trecerea unui bun din domeniul public al unei unităţi administrativ-teritoriale în domeniul public al altei unităţi administrativ-teritoriale, de pe raza teritorială a aceluiaşi judeţ, se face la cererea consiliului local solicitant, prin hotărâre a consiliului local al comunei, al oraşului sau al municipiului în a cărui proprietate se află bunul”.
[bookmark: _GoBack]	Faţă de cele de mai sus şi în conformitate cu prevederile art. 243, alin. (1) lit. a) din  OUG nr. 57/2019 privind Codul administrativ, avizez favorabil acest proiect de hotărâre.

